Burjassot celebra el Dia Internacional dels Drets de la Infància
2025-07-24

El 20 de novembre de tots els anys, és un dia important per a la infància: se celebra el Dia Universal del Xiquet i es commemoren els aniversaris de l’adopció de la Declaració Universal dels Drets del Xiquet (1959) i de l’aprovació de la Convenció dels Drets del Xiquet (1989). Aquesta Convenció, el més universal dels tractats internacionals, estableix una sèrie de drets per als xiquets i les xiquetes, inclosos els relatius a la vida, la salut i l’educació, el dret a jugar, a la vida familiar, a la protecció enfront de la violència i la discriminació, i al fet que s’escolten les seues opinions.

Per a commemorar i mostrar el seu ferm compromís amb els drets dels xiquets i xiquetes de Burjassot i de tot el planeta, l’Ajuntament de Burjassot, des de la Regidoria de Protecció i Drets de la Infància, que dirigeix Yolanda Andrés, ha organitzat una jornada lúdica i educativa que tindrà lloc el diumenge 24 de novembre, en la Casa de Cultura del municipi, des de les 11h. Entre les activitats programades hi haurà un conjunt de jocs gegants, cooperatius i tradicionals, com el parxí, les dames, o els escacs, entre altres. També hi haurà cinc espais dedicats a tasques i oficis diversos en els quals els xiquets i xiquetes podran jugar a dur a terme diferents accions quotidianes o de l’àmbit de les professions, des de la perspectiva de la igualtat i sense cap mena d’imposició de rols socials tradicionals.

Al llarg del matí,  també tindrà lloc la lectura del Manifest Institucional pels Drets de la Infància, amb la participació de xiquetes i xiquets del municipi i en representació de diferents col·lectius com, per exemple, els centres educatius, les Escoles Esportives Municipals, l’Associació Musical Los Silos, el Esplai Les Sitges, les falles, etc…

La jornada continuarà amb tallers de globoflexia, pintacares i tatuatges artificials, tots ells amb una sensibilitat especial, envers els drets de tots els xiquets i les xiquetes, indiscutibles protagonistes d’aquesta celebració.